joelniklaus/EU_Wikipedias huggingface dataset:
Tanec

Tanec sú opakované rytmické pohyby, konané jednou alebo viacerými osobami za sprievodu hudby, prípadne i spevu.

Prínos tanca 
 Tanec rozvíja koordináciu pohybov, kontrolu tela a estetické cítenie
 Povzbudzuje dobré držanie tela v každom veku
 Spája športovanie s estetickou a spoločenskou stránkou pohybu
 Je umeleckým, emocionálnym alebo erotickým vyjadrením myšlienok
 Posiľňuje telo a poskytuje radosť zo života
 Cibrí spoločenské správanie
 Je to jedna z mála aktivít, ktorej sa môže venovať muž aj žena
 Možnosť zoznámiť sa s osobou opačného pohlavia

Delenia 
Základné delenie
 náboženský tanec
 ľudový tanec (svetský)
 spoločenský tanec
 nesúťažný
 súťažný spoločenský tanec
 štandardný tanec
 latinskoamerický tanec
 akrobatický rock'n'roll
 scénický tanec
 balet
 výrazový tanec
 hip-hop tanec
 disko tance
 dorážanie
 krasokorčuľovanie
 moderná gymnastika
 synchronizované plávanie

Podľa počtu tanečníkov
 párový tanec
 najmä spoločenský tanec
 sólový tanec
 brušný tanec
 breakdance
 step
 balet
 výrazový tanec
 skupinový tanec
 štvorylka
 beseda
 kankán
 country tanec

Podľa obdobia
 gotický tanec
 barokový tanec
 renesančný tanec
 moderný tanec
...

Podľa oblasti pôvodu (tieto tance často ešte majú svoj pôvodný (rituálny) význam a jednotlivé pohyby vyjadrujú určitý význam)
 africký tanec
 indiánsky tanec
 Tance austrálskych domorodcov
 juhoamerický tanec (= latinskoamerický tanec [okrem jive] + merengue + salsa atď.)
 orientálny tanec
 írsky tanec
...

Dejiny 

Vznik tanca sa kladie do obdobia rodovej spoločnosti, kde umocňoval rituálne obrady. Túto funkciu zastával až do staroveku, kedy k tejto funkcii pribudla ešte funkcia umelecká. V tomto období neexistoval tanec v pároch, ale len sólový tanec (umenie) alebo skupinový tanec (rituálny). Tanec zaujímal významné miesto v kultúrach Indie, Číny, Japonska, Egypta, Mezopotámie, Palestíny a podobne a vrcholné formy dosiahol v Grécku, odkiaľ je známych až asi 200 druhov tancov. 

Svetský tanec vznikol v 6. storočí po Kr. V 11. a 12. storočí vznikli spoločenské (párové) tance vládnucich vrstiev, najmä rytierske tance, ktoré boli ovplyvnené ľudovými tancami jednotlivých národov. V 16. a 17. storočí určoval formu a štýl tanca francúzsky kráľovský dvor. V neskorom stredoveku a až do 17. storočia bolo obľúbené spájanie dvoch tancov do páru (tzv. urpaar). Urpaar sa v 17. storočí stal jadrom tanečných suít. Suita sa stala základom všetkých cyklických foriem. Na prelome 19. a 20. storočia došlo k úpadku tanca, oživenie priniesol až prílev amerických tancov po druhej svetovej vojne, najmä silný vplyv džezovej hudby (rumba, beguin, samba, boogie-woogie, rock 'n' roll, bossa nowa, čača, letkis, shake...). V 20. storočí vznikol rad súťaží, ktoré sa delia podľa druhu tanca (pozri súťažný spoločenský tanec). 

Na Ukrajine sa v 19. a 20. storočí pestovala najmä štvorylka, polka, mazúrka, valčík a polonéza, po roku 1918 najmä tango, po druhej svetovej vojne je výber tancov v súlade so svetovými trendmi.

Pozri aj 
 tanečné umenie

Iné projekty

Externé odkazy 
 Stránka o historických tancoch - www.tillwoman.net česky
Hierarchia

Hierarchia (z gr. ἱερός (hieros) = svätý, posvätný + ἄρχω, ἄρχειν (archó, archein) = vládnuť »» ἱεραρχία (hierarchiá)) je spôsob usporiadania systému, v ktorom je každý prvok alebo článok, s výnimkou najvrchnejšieho, podriadený jedinému nadriadenému prvku alebo článku.

Takéto usporiadanie sa dá aplikovať na sociálne systémy, organizačné štruktúry, katalogizačné a kategorizačné schémy, kybernetické systémy a pod. Charakteristickým príznakom hierarchie je práve vzťah nadriadenosti a podriadenosti.

Typickými príkladmi hierarchického usporiadania sú napríklad
 armáda
 Rímskokatolícka cirkev

Hierarchia armády 

 generál
 generálporučík
 generálmajor
 brigádny generál
 plukovník
 podplukovník
 major
 kapitán
 nadporučík
 poručík
 nadpráporčík
 práporčík
 podpráporčík
 štábny nadrotmajster
 nadrotmajster
 rotmajster
 rotný
 čatár
 desiatnik
 slobodník
 vojak 2. triedy
 vojak 1. triedy

Napriek uvedenej hodnostnej hierarchii sa v armáde vyskytuje aj funkčná hierarchia. Niekedy sa môže stať, že vojak hodnostne nižší má vyššiu funkciu a je nadriadený hodnostne vyššiemu.

Hierarchia Rímskokatolíckej cirkvi 

 pápež - hlava Rímskokatolíckej cirkvi, je najvrchnejším prvkom hierarchie
 konkláve - zhromaždenie kardinálov, ktorí volia pápeža
 kardinál - príslušník zboru kardinálov - navyšších hodnostárov Rímskokatolíckej cirkvi
 kardinál - biskup
 kardinál - kňaz
 kardinál - diakon
 arcibiskup - biskup v arcidiecéze
 biskup - najvyšší predstaviteľ diecézy
 sídelný biskup
 pomocný biskup - tituárny biskup, ktorý vypomáha sídelnému biskupovi
 biskup-koadjútor - biskup s právom nástupníctva
 kňaz - ten, ktorý prináša obetu v chráme
 dekan - má na starosti určitý počet farností, ktoré tvoria dekanát
 farár - má na starosti vedenie farnosti
 kaplán - duchovný viazaný na kaplnku, mladší pomocný kňaz vo farnosti, alebo duchovný pridelený k určitému spoločenstvu
 výpomocný duchovný - kňaz, ktorý je daný určitý čas na určité miesto na výpomoc
 diakon - zastáva výpomocnú službu (hlása Evanjelium, krstí, sobáši, pochováva)

Pozri aj 
 Heterarchia
 Holarchia

Iné projekty 

Kybernetika
Manažment
Matematika
Rímskokatolícka hierarchia
Sociológia
Silicon on insulator

Silicon on insulator (SOI) je vrstvová štruktúra pozostávajúca z tenkej vrstvy kremíka, od 50 nm do 100 μm, ktorá je vytvorená na izolovanom substráte, ktorý je zvyčajne zafír alebo kremík s izolovanou vrstvou oxidu kremíka (SiO2) 80 nm hrubou na jeho povrchu. Tento proces redukuje elektrickú záťaž, ktorú tranzistor musí preniesť počas prepínajúcej operácie, zvyšuje rýchlosť (až do 15 %) a redukuje prepínaciu energiu (až do 20 %) cez čipy založené na technológii CMOS. SOI čipy sú drahšie, a preto sa používajú pre najdrahšie integrované obvody.

Populárna SOI technológia je Kremík na zafíre (Silicon on Sapphire - SOS), používané v špeciálnych integrovaných obvodoch v armáde a vesmíre.

SOI sa odlišuje od CMOS v tom, že jeho kremíkové prechody sa nachádzajú nad elektrickým izolantom. Výhoda je v tom, že tento izolant redukuje kapacitu hradla tranzistora a to sa tým pádom na prepnutie nemusí tak dlho nabiť čo logicky znamená zredukovanie prepínacieho času. SOI zariadenia sú inherentne odolné proti mikroprierazu a prúdovému zvodu. Tiež, v tranzistore je použitá redukcia zvyškového prúdu, tým je táto technológia atraktívna pre nízkoenergetické obvody.

SOI wafery sú vyrábané týmito metódami:

 SIMOX - Separation by IMplantation of OXygen - používa kyslík-iónové nanášanie (Oxygen ion beam implantation) nasledované vysokoteplotným žíhaním na vytvorenie difúznej vrstvy SiO2.

 Smartcut™ je ďalšia metóda vynájdená francúzskou firmou Soitec, ktorá zväzuje zoxidované povrchy dvoch waferov dohromady a potom rozdelí väčšinu povrchu vafera pozdĺž prúžku implantovaných vodíkových bublín. Tenká vrstva kremíka, ktorá je nechaná za je izolovaná od substrátu tým, čo pôvodne bol povrch oxidovej vrstvy.

Použitie v priemysle 
V roku 2005 bola SOI technológia pozvoľna osvojovaná výrobcami digitálnych integrovaných obvodov. Sony, Nintendo a Microsoft plánujú použiť SOI pri produkcii ich herných konzol. Je dôležité poznamenať, že procesory založené na SOI, ktoré idú do týchto zariadení sú všetky vyrábané IBM s výnimkou Sony Playstation. Mnoho PowerPC založených na systéme od Apple Computer a high-end IBM servery používajú procesory založené na SOI už nejaký čas. Tiež by malo byť poznamenané, že kým Sony, AMD a Chartered Semiconductor vyvinuli svoje vlastné SOI technológie, každý z nich bol partnerom IBM, ktorý im túto technológiu licencoval.

Externé odkazy 
 AMDboard - a site with extensive information regarding SOI technology

 Soitec - The official website of Soitec

Elektronika
Východoafrická priekopová prepadlina

Východoafrická priekopová prepadlina (po angl. Great Rift Valley, doslova Veľké zlomové údolie) je  priekopová prepadlina vo východnej časti Afriky. Prebieha tu proces rozpadu - extenzie africkej platne a jej vzďaľovanie od arabskej a Jazerá ktoré sú súčasťou Východoafrickej priekopovej prepadliny:Avalath,Karanie,Oldumi,Abern,Osloj,Salvara,Korsta,Koral,Buisto,Ovperd. Ťahá sa v dĺžke  od severu Sýrie na blízkom východe až po stred Mozambiku v juhovýchodnej Afrike. Šírka údolia sa pohybuje v rozsahu 30 až 100 kilometrov a hĺbka od sto po niekoľko tisíc metrov. Na severe sa tento proces začal asi pred 35 miliónmi rokov, v Afrike asi pred 15 miliónmi rokov. Pomenovanie dostala od bádateľa Johna Waltera Gregoryho.

Najsevernejšia časť prepadliny tvorí údolie Biká v Libanone, ktoré oddeľuje pohoria Libanon a Antilibanon. V Izraeli prechádza do údolia Chula nachádzajúceho sa medzi pohorím Galilea a Golanskými výšinami a pokračuje Jordánskym údolím cez Galilejské jazero, Mŕtve more, Arabah, Akabský záliv až po Červené more. Tento segment sa označuje aj ako zlom Mŕtveho mora.

Afarská panva (Danakilská preliačina) v Eritrei je miestom stretu trhlín, z ktorých jedna smeruje Adenským zálivom do Indického oceánu a druhá, ktorá je súčasťou Veľkej priekopovej prepadliny, smerom na juh do východnej Afriky. Najprv prechádza Etiópskou vysočinou, ktorú delí na dve časti, a južnejšie, v oblasti Veľkých afrických jazier, sa rozchádza do Východoafrickej priekopy a Stredoafrickej priekopy.

Iné projekty 

Rifty
Geografia Afriky
Geografia Ázie
Mesiáš (náboženstvo)

Mesiáš () je židovský spasiteľ, osloboditeľ poslaný Bohom.

Pôvodne, adekvátne obradu potvrdzujúcemu kňazskú alebo kráľovskú hodnosť, slúžil ako prívlastok, neskôr sa však vzťahuje na samého kňaza aj kráľa. Kráľ ako hospodinov pomazaný spravuje osud svojho ľudu ako Jahveho zástupca.

Keď sa politická situácia zhoršuje a ľud trpí, príčina je jedine v kráľovi, pretože boh nemôže robiť chyby, a za neúspechy teda nie je zodpovedný. Preto vzniká názor, že boh sa postará o naozajstného Mesiáša. Zaniká kontinuita medzi osobu kráľa a očakávaným osloboditeľom, hoci ešte žije nádej, že tento Mesiáš bude z Dávidovho rodu. Čoraz tragickejšie historické udalosti (babylonské zajatie) spôsobili, že ríša Mesiáša, ktorú predpovedali proroci a ktorá by znamenala aj Jahveho panstvo nad všetkými národmi, pomaly bledla na akúsi nádej, ktorá sa má splniť v budúcnosti.

V časoch Makabejských sa viera v Mesiáša aktualizovala (esejci) a za rímskej nadvlády sa Židia fanatickým odhodlaním (zelóti) a násilím usilovali pripraviť panstvo Mesiáša (židovská vojna).

Kresťanstvo prevzalo ideu mesiáša z judaizmu. V Ježišovom učení a v spisoch Novej zmluvy sa už osoba Mesiáša a jeho moc posúvajú do duchovnej roviny. Kráľovstvo božie a jeho uskutočnenie nepatrí do politiky, dokonca ani nie do tohto sveta. Vláda Mesiáša nastane po poslednom súde, pri druhom prichode Ježiša.

Iné projekty

Externé odkazy 
 

Kresťanstvo
Judaizmus
Židia
Carl Wilhelm Scheele

Carl Wilhelm Scheele (* 9. december 1742 – † 21. máj 1786) bol švédsky chemik nemeckého pôvodu, ktorý objavil mnoho chemických látok. Známy je hlavne vďaka objavu kyslíka a dusíka.

Životopis 
Pracoval ako farmakológ v Štokholme, v Uppsala (17701775) a neskôr v Köpingu. Jeho štúdie ho zaviedli v roku 1772 ku objavu kyslíku a v roku 1773 dusíku. Svoje objavy publikoval vo svojej jedinej knihe Chemische Abhandlung von der Luft und dem Feuer z roku 1777. Kyslík objavil v roku 1774 aj Joseph Priestley, lenže už s menšou slávou. V jeho knihe taktiež vysvetlil pojmy šírenie tepla a tepelné žiarenie.

Scheele taktiež objavil iné chemické látky ako bárium (1774), chlór (1774), mangán (1774), molybdén (1778) a volfrám (1781) a taktiež niekoľko chemických zlúčenín ako kyselina citrónová, glycerol, kyanovodík, fluorovodík a sírovodík. Taktiež objavil proces podobný pasterizácii.

Tak, ako mnohí iní chemici tých čias, často pracoval v sťažených podmienkach a v nebezpečných situáciách. Jedným z jeho zlozvykov bolo ochutnávanie chemikálie, ktorú objavil.

Zomrel predčasne, posmrtné symptómy boli podobné otrave ortuťou.

V roku1821 bol po ňom pomenovaný minerál scheelit. Na privrátenej strane Mesiaca je po ňom od roku 1976 pomenovaný kráter Scheele. Jeho meno nesie i cena Scheelepriset udeľovaná švédskou farmaceutickou asociáciou Apotekarsocieteten.

Referencie

Iné projekty

Externé odkazy 
 Digitalisierte Werke von Scheele 
 Sämmtliche physische und chemische Werke
 Chemical Observations and Experiments on Air and Fire 
 Excerpts from the Chemical Treatise on Air and Fire
 Carl Wilhelm Scheele's d. Königl. Schwed. Acad. d. Wissenschaft Mitgliedes, Chemische Abhandlung von der Luft und dem Feuer 

Švédski chemici
Nemeckí chemici
Objavitelia chemických prvkov
Členovia Kráľovskej švédskej akadémie vied
Absolventi Uppsala universitet
Hnutie za demokratické Slovensko (2014)

Hnutie za demokratické Slovensko, skratka HZDS (v rokoch 2001 až 2005 Nezávislá občianska strana nezamestnaných, v rokoch 20052009 Nezávislá občianska strana nezamestnaných a poškodených a v rokoch 20092014 Slovenská moderná spoločnosť) je zaniknutá slovenská mimoparlamentná politická strana.

História 
Strana bola na ministerstve vnútra zaregistrovaná 22. augusta 2001 pod pôvodným názvom Nezávislá občianska strana nezamestnaných. V roku 2002 bol názov zmenený na Nezávislá občianska strana nezamestnaných a poškodených, v roku 2009 na Slovenská moderná spoločnosť a v roku 2014 na Hnutie za demokratické Slovensko. Strana tak využila názov, uvoľnený po zaniknutej strane ĽS-HZDS (pôvodne do roku 2003 tiež len HZDS), existujúcej v rokoch 19912014.

Volebné výsledky 
 2002 (parlamentné voľby) – strana získala 0,91 % hlasov a žiaden mandát v národnej rade
 2006 (parlamentné voľby) – strana sa na voľbách nezúčastnila

Volebné preferencie 
Volebné preferencie strany sú také nízke, že ich Štatistický úrad Slovenska nezaznamenáva.

Referencie

Externé odkazy 
 HZDS v registri strán MV SR

Politické strany na Slovensku v likvidácii
Strana zdravotne a sociálne znevýhodnených občanov

Strana zdravotne a sociálne znevýhodnených občanov, skratka SZSZO (od roku 1998 do marca 2006 a od septembra 2006 do júna 2016 Kresťanská ľudová strana, skratka KĽS, od marca do septembra 2006 ZVON) bola slovenská mimoparlamentná politická strana. Strana zanikla 25. januára 2018.

Vedenie strany 
Ing. Štefan Mirga – štatutár (2013-2015)
 Ing. Ľubomír Kolárik (2015-2018)

História 
Strana bola na ministerstve vnútra zaregistrovaná 14. septembra 1998. Od 17. marca 2006 do 25. septembra 2006 pôsobila pod názvom ZVON.

Volebné výsledky 
Kresťanská ľudová strana sa doteraz na parlamentných voľbách nezúčastnila. V komunálnych voľbách v roku 2006 získala strana mandát 1 starostu.

Volebné preferencie 
Volebné preferencie strany sú také nízke, že ich Štatistický úrad Slovenska nezaznamenáva.

Externé odkazy 
 KĽS v registri strán MV SR

Referencie 

Politické strany na Slovensku v likvidácii
Nezávislé fórum

Nezávislé fórum, skratka NF, bola slovenská mimoparlamentná politická strana. Strana právne nezanikla, ale svoju činnosť pod menom Nezávislé fórum prestala vykonávať 8. februára 2019, keď strana zmenila svoj názov na Kresťanská únia. Súčasne sa zmenil aj štatutár strany, a týmto pretvorením došlo v skutočnosti ku vzniku nového politického subjektu.

História 
Nezávislé fórum bolo na ministerstve vnútra zaregistrované 27. augusta 1998 a jediným predsedom strany počas jej pôsobenia bol Tomáš Černý.. Cieľom strany bolo hlavne pomôcť kandidovať v komunálnych voľbách nezávislým kandidátom. Aktívna bola v Bratislave, kde viacerí jej kandidáti boli zvolení do miestnych zastupiteľstiev a do mestského zastupiteľstva. Výraznou predstaviteľkou tejto strany bola bývalá riaditeľka Slovenskej obchodnej inšpekcie a aktivistka v ochrane spotrebiteľov Marta Černá.

Strana sa nezúčastňovala parlamentných volieb.

Referencie

Externé odkazy 
 NF v registri strán MV SR
 oficiálne stránky

 
Politické strany na Slovensku – funkčné
Rómska iniciatíva Slovenska

Rómska iniciatíva Slovenska, skratka RIS, je slovenská mimoparlamentná politická strana.

História 
Rómska iniciatíva Slovenska bola na ministerstve vnútra zaregistrovaná 25. októbra 1996 pod pôvodným názvom Rómska inteligencia za spolunažívanie v Slovenskej republike. Súčasný názov strana používa od roku 2000.

Volebné výsledky 
 1998 (parlamentné voľby) – nezúčastnila sa.
 2002 (parlamentné voľby) – nezúčastnila sa.
 2004 (voľby do Európskeho parlamentu) – nezúčastnila sa.
 2006 (parlamentné voľby) – politici strany sa zúčastňujú volieb na kandidátke Hnutia za demokraciu.

Externé odkazy 
 RIS v registri strán MV SR

Politické strany na Slovensku – funkčné
Rómovia na Slovensku
Ahmed Hassan Zewail

Ahmed Hassan Zewail, pôvodne  (* 26. február 1946, Damanhúr, Egypt – † 2. august 2016, Pasadena, Kalifornia, USA) bol americko-egyptský chemik. V roku 1999 získal Nobelovu cenu za chémiu za štúdium prechodových stavov chemických reakcií s použitím femtosekundovej spektroskopie.

Životopis 
Narodil sa v meste Damanhur,  juhovýchodne od Alexandrie. Vyrastal v meste Disuq. Svoj prvý titul získal na Univerzite v Alexandrii ešte predtým ako odišiel z Egypta do USA, aby tam dokončil svoj titul PhD. na Univerzite v Pensylvánii. Krátko po post-doktoráte, v roku 1976, získal miesto v Caltechu. V roku 1982 sa stal občanom USA.

Práca 
Zewailova kľúčová práca bola na pionierskom projekte femtochémie, štúdium chemických reakcií počas femtosekúnd. Využitie ultrarýchlych laserových techník, mu umožnilo opísať reakcie na atomárnej úrovni.

V roku 1999 sa Zewail stal tretím Egypťanom, ktorý získal Nobelovu cenu, nasledujúc Sadata (1978 za mier) a Mahfúda (1988 za literatúru). Zewail získal mnoho medzinárodných ocenení ako napríklad Wolfovu cenu za chémiu (1993) a Welchovu cenu (1997). V tom istom roku získal egyptské najvyššie čestné ocenenie Grand Collar of the Nile.

Referencie

Externé odkazy 
 Oficiálna stránka 

Egyptskí chemici
Chemici USA
Nositelia Nobelovej ceny za chémiu
Nositelia Wolfovej ceny za chémiu
Nositelia Nobelovej ceny z USA
Nositelia Davyho medaily
Naturalizované osobnosti USA
Vyučujúci na California Institute of Technology
Členovia Pápežskej akadémie vied
Členovia Francúzskej akadémie vied
Členovia Kráľovskej švédskej akadémie vied
Členovia Ruskej akadémie vied
Členovia United States National Academy of Sciences
Členovia American Academy of Arts and Sciences
Členovia American Philosophical Society
Absolventi University of Pennsylvania
Halucinácia

Halucinácia (iné názvy: vidina, mam, prelud; čiastočné synonymá: fantazma, videnie) je klam vnímania, pri ktorom pociťujeme realitu, aj keď chýba vonkajšia podnetová energia . Tento vnem vzniká bez súčasného vonkajšieho podnetu a má pritom pre jedinca charakter skutočnosti.

Pri pravej halucinácii je vnem taký presvedčivý, že spochybňovanie reálnosti prežitku považuje osoba, ktorá halucináciu vníma, za manéver. Svoju vlastnú pochybnosť vyjadruje, len ak si vnemom nie je celkom istá. Pri pseudohalucinácii (nepravej halucinácii) dokáže rozlíšiť klamné vnemy od reality.

O halucináciách jestvuje mnoho teórií. Jedna predpokladá, že sú to iba aktivované predstavy. O tom, ako sa predstavy aktivujú a deformujú, ako získajú reálny charakter, existujú len hypotézy. Aj otázka reálnosti má svoje problémy, z čoho vidieť, že stvárnenie halucinácie nezávisí len od zmyslového orgánu, ale od mnohých osobnostných zvláštností jedinca.

Delenie halucinácií 
 sluchové
 zrakové
 čuchové 
 chuťové
 hmatové (taktilné) – halucinatórne vnemy na povrchu tela
 viscerálne – halucinatórne vnemy v útrobách
 intrapsychické – na pomedzí porúch vnímania a myslenia
 ďalšie

Príčiny vzniku halucinácií 
Halucinácie patria medzi najvýznamnejšie poruchy vnímania. Príčiny ich vzniku môžu byť rôzne, napr.: 
 silné emocionálne zaťaženie – môže viesť k vystupňovaniu vnemov, ktoré súvisia nie s vonkajšími podnetmi, ale so vnútornými aktivitami jedinca
 stres – telesné alebo duševné preťaženie znižuje kontrolnú funkciu mozgu
 senzorická deprivácia –  vznikajú po úplnom vyradení podnetov alebo ich nedostatku (napr. pri letoch na dlhé vzdialenosti, vo vesmíre, pri dlhotrvajúcej izolácii napr. v tme)
 hypnóza a vplyv niektorých drog
 telesné ochorenia – napr. cukrovka
 duševné ochorenie – veľmi často sú aj znakom duševného ochorenia, pre schizofrenikov býva halucinácia výrazne negatívnym zážitkom
 spánková deprivácia

Zdroje 

 Obecná psychopatologie

Externé odkazy 
 

Psychológia
Théophile Gautier

Théophile Gautier (* 30. august 1811, Tarbes, Francúzsko – † 23. október 1872, Neuilly-sur-Seine) bol francúzsky spisovateľ a básnik.

Spisy 
 Poésie (1830) – básne
 La Cafetière (1831) – poviedka
 Albertus ou l'Ame et le péché (1832) – báseň
 Les Jeunes France, Romans goguenards (1833) – satirické poviedky
 Sous la table
 Onuphrius, ou les Vexations fantastiques d’un admirateur d’Hoffmann
 Daniel Jovard, ou la Conversion d’un classique
 Celle-ci et celle-là, ou la Jeune-France passionnée
 Élias Wildmanstadius, ou l’Homme moyen-âge
 Le Bol de punch
 Mademoiselle de Maupin (1836) – erotický a psychologický román
 La Morte amoureuse (1836) – poviedka
 La Chaîne d'or (1837) – poviedka
 La toison d’or (1839) – poviedka
 La Comédie de la Mort et poésies diverses (1838)
 Une nuit de Cléopâtre (1838) – poviedka
 Une Larme du Diable, Le Tricorne Enchanté et Pierrot Posthume (1839)
 Le Chevalier double *1840
 Tra los montes *1840 – cestopisné reportáže
 Le Pied de momie (1840) – poviedka
 Giselle (1841) – baletné libreto, hudba: Adolphe Charles Adam
 Le Voyage en Espagne
 La Péri (1843) – baletné libreto, hudba: Friedrich Burgmüller
 Le Roi Candaule (1844)
 España (1845) – básne inšpirované výtvarným umením
 Le Club des haschichins *1846
 Émaux et Camées (1852) – básne
 Arria Marcella (1852) – poviedka
 Avatar (1856) – poviedka
 Le Roman de la momie (1858) – historický román z doby Starého Egypta
 Histoire de l'art dramatique en france depuis vingt-cinq ans (1858 – 1859) – knižné vydanie Gautierových divadelných recenzií
 Honoré de Balzac (1859) – životopisná štúdia
 Le Capitaine Fracasse (1863) – historický román z doby Ľudovíta XIII.
 Spirite (1866)
 Charles Baudelaire (1869) – esej
 Historie du romantisme (1874)
 Portraits contemporains (1874)

Literatúra 
 
 Jan Otokar Fischer a kol.: Dějiny francouzské literatury 19. a 20. století, díl II. (1870-1930), Praha, Academia, 1983

Pozri aj 
 Francúzska literatúra

Iné projekty

Externé odkazy 
 Jan Staněk: Romantismus a dandysmus II.
 Životopis, niektoré diela, obrázky na serveri Mount Allison University
 Société Théophile Gautier
 Nadaroveportréty Théophila Gautiera v archíve La Médiathèque de l'architecture et du patrimoine

Francúzski spisovatelia
Francúzski básnici
Pulat Babadžanovič Babadžanov

Pulat Babadžanovič Babadžanov (* 15. október 1930, Istaravšan, Tadžikistan, Sovietsky zväz) je tadžický astronóm, ktorý sa zaoberá fotografickým výskumom meteorických dráh a štruktúrou meteorických rojov. Určil dráhy viac ako 400 meteorov a objavil vyše 20 nových meteorických rojov.

Od roku 1973 akademik (AV Tadžikistanu). V rokoch 1959-1971 bol riaditeľom Astrofyzikálneho ústavu AV Tadžikistanu v Dušanbe; je vedúcim oddelenia meteorickej astronómie tohto ústavu. V rokoch 1971-1982 bol rektorom tamojšej univerzity. Roku 1986 ho zvolili za viceprezidenta AV Tadžikistanu.

Tadžickí astronómovia
Sovietski astronómovia
Tadžickí univerzitní profesori
Sovietski univerzitní profesori
Osobnosti z Istaravšanu
Horace Welcome Babcock

Horace Welcome Babcock (* 13. september 1912, Pasadena, Kalifornia, USA – † 29. august 2003, Santa Barbara, Kalifornia) bol americký astronóm. 

Zaoberal sa štúdiom Slnka a s tým spojenými laboratórnymi pokusmi. V roku 1946 ako prvý objavil magnetizmus inej hviezdy (78 Virginis) ako Slnka. Spolu so svojim otcom, Haroldom, zhotovili slnečný magnetograf, prístroj na registrovanie magnetických polí na Slnku. Od roku 1964 pôsobil ako riaditeľ observatórií na Mount Wilsone a Mount Palomare.

Ocenenia 
 1957 - Henry Draper Medal od National Academy of Sciences
 1958 - Eddington-Medaille od Royal Astronomical Society
 1969 - Medaila Catherine Bruceovej od Astronomical Society of the Pacific
 1970 - Gold Medal of the Royal Astronomical Society od Royal Astronomical Society
 1992 - George Ellery Hale Prize od American Astronomical Society

Asteroid 3167 Babcock bol pomenovaný po ňom a jeho otcovi.

Referencie

Externé odkazy
 Bruce Medal page
 Awarding of Bruce Medal
 Awarding of RAS gold medal
 H.W. Babcock, "The Possibility of Compensating Astronomical Seeing", PASP 65 (1953) 229
 Oral History interview transcript with Horace Babcock 25 July 1977, American Institute of Physics, Niels Bohr Library and Archives
National Academy of Sciences Biographical Memoir

Zdroj 

Astronómovia USA
Osobnosti z Pasadeny (Kalifornia)
Držitelia Gold Medal of the Royal Astronomical Society
Absolventi California Institute of Technology
Balmer

Balmer je môže označovať:

Priezvisko
 Johann Jakob Balmer, švajčiarsky matematik a fyzik
 Jean-François Balmer, francúzsky herec

Pozri aj
 Balmerove čiary
 Balmerove konštanta
 Balmerova rovnica
Diskografia Depeche Mode

Diskografia Depeche Mode obsahuje 14 štúdiových albumov, 43 singlov a niekoľko kompilácií. Prvú z nich vydala skupina už v roku 1981.

Štúdiové albumy

Záznamy z koncertov

Kompilácie

Single

Nevydané skladby

Poznámky 
  „Blasphemous Rumours“/„Somebody“ boli vydané ako double A-side single.
  Pôvodné vydanie „Strangelove“ v Spojených štátoch dosiahlo 76. miesto v Hot 100. Sire Records vydalo odlišnú verziu singlu v roku 1988, v nádeji, že se tentokrát singel umiestni na lepšej priečke. Druhé vydanie dosiahlo 50. miesto.
  „Dangerous“ a „Halo“ neboli vydané ako štandardné single. Dostali sa do rebríčka Modern Rock Tracks, ktorý meria hranosť na rádiových staniciach s alternatívnym rockom v USA.
  „Goodnight Lovers“ se neumiestil na rebríčkoch (aby sa tu singel s viac ako jednou unikátnou piesňou umiestnil, nesmie mať viac ako tri stopy. „Goodnight Lovers“ mal štyri).
  „Remixes 04“ bol vydaný ako limitovaná edícia remixu „Something to Do“, „World in My Eyes“ a „Photographic.“ Akokoľvek mal rovnaké katalógové číslo ako „Enjoy the Silence 04“, tak sa v UK umiestil v rebríčku zvlášť.
  „Martyr“ je singel propagujúci výberovú kompiláciu The Best Of, Volume 1, vydaný 30. októbra 2006.
  „Wrong“ bol oficiálne uvedený na ECHO Awards, kde ho po prvýkrát Depeche Mode zaspievali naživo.
  „Going Backwards“ bol vydaný len digitálne.
  Vydané len ako promo.

Referencie 

Depeche Mode
Depeche Mode
Speak & Spell (album)

Speak and Spell je debutový album skupiny Depeche Mode. Bol vydaný 5. októbra 1981. Toto je jediný album, na ktorom spolupracoval Vince Clarke (zložil taktiež väčšinu piesní), predtým než opustil skupinu, aby sa mohol realizovať v iných skupinách (napr. Yazoo a Erasure). Charakterizuje ho omnoho ľahší new romantic štýl (na rozdiel od stále sa stemnujúcej hudby Depeche Mode v nasledujúcich rokoch). To bolo spôsobené hlavne skladaním piesní Vincom Clarkom, ktorý mal byť už čoskoro nahradený Martinom Gorom.

Zoznam skladieb

LP v UK 
 „New Life“ – 3:43
 „I Sometimes Wish I Was Dead“ – 2:14
 „Puppets“ – 3:55
 „Boys Say Go!“ – 3:03
 „Nodisco“ – 4:11
 „What's Your Name?“ – 2:41
 „Photographic“ – 4:44
 „Tora! Tora! Tora!“ – 4:34
 „Big Muff“ – 4:20
 „Any Second Now (Voices)“ – 2:35
 „Just Can’t Get Enough“ – 3:40

LP/CD v USA 
 „New Life“ – 3:56
 „Puppets“ – 3:57
 „Dreaming of Me“ – 3:42
 „Boys Say Go!“ – 3:04
 „Nodisco“ – 4:13
 „What's Your Name?“ – 2:41
 „Photographic“ – 4:58
 „Tora! Tora! Tora!“ – 4:24
 „Big Muff“ – 4:21
 „Any Second Now (Voices)“ – 2:33
 „Just Can’t Get Enough“ – 6:41

CD v UK (s bonusmi) 
 „New Life“ – 3:46
 „I Sometimes Wish I Was Dead“ – 2:18
 „Puppets“ – 3:58
 „Boys Say Go!“ – 3:07
 „Nodisco“ – 4:15
 „What's Your Name?“ – 2:45
 „Photographic“ – 4:44
 „Tora! Tora! Tora!“ – 4:37
 „Big Muff“ – 4:24
 „Any Second Now (Voices)“ – 2:35
 „Just Can’t Get Enough“ – 3:44
Bonus tracks on 1988 CD re-release: Mute / Cdstumm5
„Dreaming of Me“ – 4:03
„Ice Machine“ – 4:05
„Shout“ – 3:46
„Any Second Now“ – 3:08
„Just Can’t Get Enough (Schizo Mix)“ – 6:41

 Posledných 5 skladieb (označených *) sú bonusy.
 Všetky verzie majú společného skladateľa – Vinca Clarka, okrem „Tora! Tora! Tora!“ a „Big Muff“, ktoré napísal Martin Gore.
 David Gahan spieva všetky skladby, okrem „Any Second Now (voices)“, kde zaspieval Martin Gore. „Big Muff“ a „Any Second Now“ sú čisto inštumentálne skladby.

Single 
 „Dreaming of Me“ (20. február 1981)
 „New Life“ (13. jún 1981)
 „Just Can’t Get Enough“ (7. september 1981)

 Prvý zo singlov nebol vôbec obsadený v pôvodnej verzii albumu. Bol obsadený v Speak & Spell (po jeho úpravách; ako bonusová skladba) a v The Singles 81>85. Byl taktiež v pôvodnej LP verzii v USA, namiesto „I Sometimes Wish I Was Dead“.

Pozície v rebríčkoch

Zostava 
 Depeche Mode:
 Vince Clarke
 Andrew Fletcher
 Martin Gore
 David Gahan
 Produkcie: Depeche Mode, Daniel Miller
 Nahraný: Blackwing Studios, Londýn
 Technika: John Fryer, Eric Radcliffe
 Fotograf: Brian Griffin
 CDD Pre-Mastering: WCI Record Group
 Distribútor: Warner Music
 Vydavateľ: Mute Records

Referencie 

Albumy Depeche Mode
Debutové albumy
Hudobné albumy z 1981
Black Celebration

Black Celebration je piaty štúdiový album anglickej synth rockovej skupiny Depeche Mode, vydaný Mute Records 17. marca 1986. Aj naďalej pozorujeme stemnenie ich hudby, čo už jemne naznačil album Construction Time Again. Mnohí usudzujú, že je to neobvyklá kombinácia elekronickej populárnej hudby a gotického rocku. 

Na tomto albume si zaspieval Martin Gore hneď v 4 piesňach ako hlavný spevák („A Question of Lust“, „Sometimes“, „It Doesn't Matter Two“ a „World Full of Nothing“), čo je najviac v porovnaní s ostatnými albumami Depeche Mode. Zvyšok naspieval David Gahan.

Zoznam skladieb

LP v UK 
 „Black Celebration“ – 4:55
 „Fly On The Windscreen - Final“ – 5:18
 „A Question Of Lust“ – 4:20
 „Sometimes“ – 1:53
 „It Doesn't Matter Two“ – 2:50
 „A Question Of Time“ – 4:10
 „Stripped“ – 4:16
 „Here Is The House“ – 4:15
 „World Full Of Nothing“ – 2:50
 „Dressed In Black“ – 2:32
 „New Dress“ – 3:42

CD v UK 
 „Black Celebration“ – 4:55
 „Fly On The Windscreen - Final“ – 5:18
 „A Question Of Lust“ – 4:20
 „Sometimes“ – 1:53
 „It Doesn't Matter Two“ – 2:50
 „A Question Of Time“ – 4:10
 „Stripped“ – 4:16
 „Here Is The House“ – 4:15
 „World Full Of Nothing“ – 2:50
 „Dressed In Black“ – 2:32
 „New Dress“ – 3:42
 „Breathing in Fumes“ – 6:07
 „But Not Tonight (Extended)“ – 5:13
 „Black Day“ – 2:36

LP a CD v (USA) 
 „Black Celebration“ – 4:55
 „Fly On The Windscreen - Final“ – 5:18
 „A Question Of Lust“ – 4:20
 „Sometimes“ – 1:53
 „It Doesn't Matter Two“ – 2:50
 „A Question Of Time“ – 4:10
 „Stripped“ – 4:16
 „Here Is The House“ – 4:15
 „World Full Of Nothing“ – 2:50
 „Dressed In Black“ – 2:32
 „New Dress“ – 3:42
 „But Not Tonight“ – 4:15

 V americkej verzii má „A Question of Time“ odlišný začiatok. Drásajúci zvuk je opakovaný dvakrát, zatiaľčo v anglickej verzii je začiatok skladby jemnejší. 

 Všetky skladby napísal Martin Gore.

Single 
 „Stripped" (10. február 1986)
 „A Question of Lust" (14. apríl 1986)
 „A Question of Time" (11. august 1986)
 „But Not Tonight" len v Severnej Amerike (22. október 1987)

Zostava 
 David Gahan
 Martin Gore
 Andrew Fletcher
 Alan Wilder

Zaujímavosti 
 Hlas na začiatku „Black Celebration“ je Daniel Miller (stelesňujúci Winstona Churchilla) , ktorý hovorí „A Brief Period of Rejoicing“.
 Black Celebration je jediný album, ktorý má rovnomennú úvodnú skladbu. Tak či onak, niekoľko ďalších názvov albumov Depeche Mode pochádza z textov piesní na nich obsiahnutých. Sú to Construction Time Again, Some Great Reward a Playing the Angel.

Externé odkazy 
 Oficiálna stránka Depeche Mode (anglicky)

Albumy Depeche Mode
Hudobné albumy z 1986
Perún

Perún, po slovensky aj Parom, je staroslovanský boh hromu a blesku, veľmi podobný indickému božstvu Varuna () a gréckemu božstvu Uranu (). Okrem starých Slovanov ho uctievali aj Litovci, Lotyši a starí Prusi. Zobrazoval sa ako muž drsného výrazu s medenou bradou, niekedy so striebornou hlavou a zlatými fúzmi. Jazdí na voze ťahanom kozlom alebo lieta po rozbúrenej oblohe na veľkom mlynskom kameni. Jeho zbraňou je sekera, ale niekedy aj kladivo, ktorým metá ohnivé strely – blesky. 

Perún bol ochrancom poľnohospodárstva. Ako boh plodnosti sa potuloval po zemi, šíril žiaru letného slnka, rozháňal mraky a roztápal sneh. Polia zlých ľudí zasypával krúpami. Z Ruska sú známe obrady privolávania dažďa, pri ktorých nahá čistá panna ovenčená kvetmi tancovala v magickom kruhu. Zdá sa, že tanec a pitie boli dôležitou súčasťou ruského kultu Perúna. V Kyjeve hrál istú dobu tiež rolu politického božstva a ako patrón družiníkov mimo iného sankcionoval zmluvy Rusov s Byzantskou ríšou. Jeho významný chrám tam stál až do 10. storočia. Perún je často porovnávaný s germánskym hromovládcom Thorom kvôli dôležitej úlohe, ktorú pred christianizáciou Rusi v roku 988 v tejto oblasti zohrávali Vikingovia.
K jeho atribútom patrila ohnivá sekera, jeho posvätným stromom bol dub a zvieraťom býk. Z dní je mu zasvätený štvrtok alebo utorok.

Referencie

Ďalšia literatúra 
 PERÚN. In:

Odkazy 
 Hymny a modlitby k Perúnovi a iným bohom 

Slovanskí bohovia
Violator (album)

Violator je siedmy štúdiový album Depeche Mode. Bol vydaný vydavateľstvom Mute Records 19. marca 1990. Album obsahuje hity ktoré preslávili skupinu : „Personal Jesus“, ktorý bol vydaný 6 mesiacov pred vydaním albumu Violator a „Enjoy the Silence“. Tento album je označovaný fanúšikmi ako jeden z troch najlepších, ktoré skupina kedy vytvorila.

Zoznam skladieb
 „World in My Eyes“ – 4:26
 „Sweetest Perfection“ – 4:43
 „Personal Jesus“ – 4:56
 „Halo“ – 4:30
 „Waiting for the Night“ – 6:07
 „Enjoy the Silence“ – 6:12
 „Policy of Truth“ – 4:55
 „Blue Dress“ – 5:41
 „Clean“ – 5:28

Skryté skladby
„Crucified“ - krátka skladba na konci „Enjoy the Silence“. Na konci skladby môžete počuť skreslený hlas Andrewa Fletchera kričiaceho „CRUCIFIED!“.
„Interlude 3“ - krátka inštrumentálna skladba na konci „Blue Dress“. Na rozdiel od „Mission Impossible“ (z Music for the Masses) a „Crucified“ nemá iný názov, než „Interlude 3“

 Všetky skladby boli zložené Martinom Gorom
 Dave Gahan spieva vo všetkých piesňach, okrem „Sweetest Perfection“ a „Blue Dress“, kde spieva Martin Gore. Intermezzá sú len inštrumentálne.

Single 
 „Personal Jesus“ (29. august 1989) 
 „Enjoy the Silence“ (5. február 1990) 
 „Policy of Truth“ (7. máj 1990) 
 „World in My Eyes“ (17. september 1990)

Albumy Depeche Mode
Hudobné albumy z 1990
Ekiga

Ekiga je open-source program na komunikáciu po internete. Presnejšie povedané, je to slobodný program na VoIP, IP telefóniu a Video-konferencie určený pre Linux, ostatné Unixové platformy (ako BSD, OpenSolaris alebo OS X) ale aj MS Windows. Bol vytvorený Damienom Sandrasom a je vydaný pod licenciou GNU/GPL. Vznikol premenovaním projektu Gnomemeeting (spolu s pridaním novej funkcionality).

Ekiga je schopná používať moderné protokoly na prenos hlasu cez IP (VoIP) akým je napríklad SIP a H.323. Podporuje všetky hlavné funkcie definované týmito protokolmi ako pozdržanie hovoru, prepojenie hovoru, presmerovanie hovoru, ... Podporuje tiež základy pre odosielanie okamžitých správ (instant messaging), a má rozšírenú podporu prechodu cez NAT. Ekiga podporuje najlepšie slobodné zvukové a video kodeky a rozsiahlu podporu vylepšenej kvality zvuku spolu s rušením ozveny. 

 Kríženec programov Skype, SipGate a Netmeeting a Gnomemeeting. 
 Technická koncepcia je vybudovať z Ekigy program ktorý dokáže komunikovať cez všetky dostupné štandardy.

Hlavné funkcie programu 

 Sprievodca nastavením programu
 Bezplatné volanie z počítača na počítač počítač prostredníctvom služby Ekiga.net
 Volanie z počítača na telefón za zvýhodnené ceny prostredníctvom služby Call Out
 Možnosť telefonovania cez akéhokoľvek poskytovateľa služieb H.323 alebo SIP ITSP, vrátane vlastnej PBX ústredne
 Možnosť vytvárania kontaktov
 Možnosť pridania kontaktov do súpisu, v ktorom je možné vidieť stav (dostupnosť) kontaktu
 Možnosť aktualizovania vlastného stavu
 Možnosť sledovania liniek PBX ústredne
 Možnosť prepojenia s adresárovými službami LDAP
 Možnosť posielania okamžitých správ
 Možnosť správy hovorov (presmerovanie, podržanie, prepojenie)
 Možnosť úpravy šírky pásma pre prenos videa
 Možnosť nastavenia priority kodekov
 Možnosť nastavenia sieťových portov

Iné projekty

Externé odkazy 
 Domáca stránka programu
 http://snapshots.gnomemeeting.net/win32/ (pokusná verzia pre Windows)
 Slovenský návod k programu Ekiga

Slobodný softvér
VoIP softvér
Songs of Faith and Devotion

Songs of Faith and Devotion je ôsmy štúdiový album Depeche Mode, vydaný 22. marca 1993 hudobným vydavateľstvom Mute Records. Toto je prvý (a zatiaľ posledný) experiment Depeche Mode s rockovou hudbou. Dosiahol 1. miesto v amerických aj britských hudobných rebríčkoch. Je to taktiež posledný album, na ktorom sa podieľal Alan Wilder, ktorý tu zahral na bicích.

Zoznam skladieb 
 „I Feel You“ – 4:35
 „Walking In My Shoes“ – 5:35
 „Condemnation“ – 3:20
 „Mercy In You“ – 4:17
 „Judas“ – 5:14
 „In Your Room“ – 6:26
 „Get Right With Me“ – 3:32
 „Rush“ – 4:37
 „One Caress“ – 3:30
 „Higher Love“ – 5:56

 Všetky skladby zložil Martin L. Gore a zaspieval skladby „Judas“ a „One Caress“, David Gahan spieva v ostatných piesňach.

Na konci „Get Right With Me“ je skrytá "Interlude 4“, ktoré je výňatkom remixu „I Feel You“ od Briana Eno. Často sa používá k uvedeniu skladby, keď je hraná naživo. Toto je posledná skrytá krátka skladba. Tie sa vyskytujú aj na neskorších albumoch Depeche Mode, ale majú už vlastnú stopu a sú na zozname skladieb.

Single 
 „I Feel You“ (15. február 1993)
 „Walking In My Shoes“ (26. apríl 1993)
 „Condemnation“ (13. september 1993)
 „In Your Room“ (10. január 1994)

Výroba albumu

Depeche Mode 
 David Gahan
 Andrew Fletcher
 Martin Gore
 Alan Wilder

Spolupracovali 
 Producent - Flood
 Grafika, fotografia, obal - Anton Corbijn.
 Vydavateľstvo - Sire Records

Zaujímavosti 
Songs of Faith and Devotion je jediný štúdiový album, ktorý zobrazuje členov skupiny na obale.

Albumy Depeche Mode
Hudobné albumy z 1993
Ultra (album)

Ultra je deviaty štúdiový album Depeche Mode, vydaný 15. apríla 1997. Táto nahrávka bola prvá odvtedy, ako skupinu opustil Alan Wilder, aby sa mohol viac zamerať na svoj sólový projekt Recoil. Dlhý čas, ktorý oddeľoval tento album od predchádzajúceho bol spôsobený neúspešným pokusom Davida Gahana o samovraždu a jeho následným liečením z drogovej závislosti. Hlavne tieto príčiny spôsobovali špekulácie, že je to už definitívny koniec Depeche Mode, tie sa však nepotvrdili. Namiesto toho napokon vyšiel album Ultra, ktorý dosiahol prvé miesta v anglických rebríčkoch a priniesol niekoľko obľúbených singlov.

Zoznam skladieb 
 „Barrel Of A Gun“ – 5:35
 „The Love Thieves“ – 6:34
 „Home“ – 5:42
 „It's No Good“ – 5:58
 „Uselink“ – 2:21
 „Useless“ – 5:12
 „Sister Of Night“ – 6:04
 „Jazz Thieves“ – 2:54
 „Freestate“ – 6:43
 „The Bottom Line“ – 4:26
 „Insight“ – 6:26
 „Junior Painkiller“ – 2:09*

 Všetky skladby zložil Martin Gore. Spieva v piesňach „Home“ a „The Bottom Line“, ostatné naspieval Dave Gahan] Skladby „Uselink“, „Jazz Thieves“ a „Junior Painkiller“ sú čisto inštrumentálne.

 Nezaznamenaná bonusová skladba.

Single 
 Barrel Of A Gun (3. február 1997)
 It's No Good (31. marec 1997)
 Home (16. jún 1997)
 Useless (20. október 1997)

Zostava 
 Depeche Mode:
 David Gahan
 Andrew Fletcher
 Martin Gore

 Produkcia: Tim Simenon
 Mixované: Timom Simenonom a Q

 Management: Jonathan Kessler for Baron Inc.
 Design, fotografia a predná časť obalu: Anton Corbijn

 Vydavateľstvo: Mute Records a Reprise Records

Albumy Depeche Mode
Hudobné albumy z 1997
Ultra

Ultra (z lat.) môže byť:
 prídavné meno s významom vynikajúci, výborný a podobne
 častá odborná predpona s významom: 
nad, cez, za (napr. ultrafialový)
neobyčajne, výhradne 
prílišný, prílišne (napr. ultranacionalista)
 krycie meno Britov a Američanov pre kryptografické informácie, pôvodne o Nemecku v 2. sv. vojne, pozri Ultra (kryptografia)
 film Rickyho Tognazziho, pozri Ultra (film)
 meno albumu skupiny Depeche Mode, pozri Ultra (album)
 hudobná skupina:
 skupina, do ktorej patrí aj Kool Keith, pozri Ultra (skupina)
 chlapčenská skupina z Británie, pozri Ultra (chlapčenská skupina)
 skratka pre Unrelated Live Transplant Regulatory Authority .
 bývalé označenie rasových extrémistov v Malajzii, pozri Ultra (Malajzia)
 skrátené označenie pre ultrarojalistov počas francúzskej reštaurácie v 19. storočí, pozri ultrarojalista
 feature videohier v oblasti bojových hier, pozri Ultra (videohra)
 bývalá dcéra firmy Konami v Amerike, vytvorená na vydývanie videohier pre hraciu konzolu  NES
 komiks od Image Comics, pozri Ultra (komiks)
 newsletter pre doskovú vojnovú hru Advanced Third Reich
 frakcia ľudstva v sci-fi svete Revelation Space od Alastaira Reynoldsa, pozri Ultras (Revelation Space)

Pozri aj
 Ultra Music Festival (každoročný festival elektronickej hudby v Miami na Floride)
 Ultraman
 Sun Ultra series (skupina počítačových pracovných staníc a serverov predávaných firmou Sun Microsystems)
 Ultras (organizovaní fanúšikovia futbalových klubov)
Národný ústav reumatických chorôb

Národný ústav reumatických chorôb (NÚRCH) je špecializované zdravotnícke zariadenie so sídlom v meste Piešťany, zamerané na výskum a liečbu reumatických chorôb.

História 
Ústav bol založený v roku 1952 ako samostatné zdravotnícke zariadenie zamerané na výskumnú činnosť v zdravotníctve. Neskôr sa prebudoval na zariadenie klinického charakteru, od 1. marca 1953 ako detašované pracovisko Výzkumného ústavu chorob revmatickych v Prahe - pobočka Piešťany.

V roku 1964 bol Ministerstvom zdravotníctva SSR zriadený Výskumný ústav reumatických chorôb. V roku 2001 bol zriadený Ministerstvom zdravotníctva SR Vysokošpecializovaný odborný ústav reumatických chorôb na báze verejnoprospešnej neziskovej organizácie. Od 1. júna 2002 premenovaný na Národný ústav reumatických chorôb Piešťany.

Súčasným generálnym riaditeľom je doc. MUDr. Richard Imrich, DrSc., ekonomickou riaditeľkou Ing. Veronika Judičáková, MBA a medicínskou riaditeľkou MUDr. Mgr. Daniela Kňaze Doležalová.

Zameranie 
Ústav sa zameriava na:

 špecializovanú ústavnú liečbu všetkých závažných foriem reumatických chorôb vrátane ich dlhodobého sledovania,
 ambulantnú starostlivosť o reumatických pacientov z celého Slovenska,
 konziliárnu činnosť pre špecializované pracoviská a všetkých spádových reumatológov Slovenska (štátnych aj neštátnych reumatológov v sieti),
 výskum v reumatológii podľa projektov štátnych ako aj na medzinárodnej úrovni (príprava projektov garantovaných EU),
 vypracovávanie a zavádzanie nových terapeutických postupov do praxe,
 postgraduálnu výučbu reumatológie (SZU),
 pregraduálnu výučbu reumatológie na vysokých školách.
 výchovu vedeckých pracovníkov

Referencie

Externé odkazy 
Oficiálna stránka NÚRCH

Zdravotníctvo na Slovensku
Piešťany
Reumatológia
Nemocnice na Slovensku
Vedecké organizácie na Slovensku
Jen

Jen je oficiálna mena Japonska. Je široko používaná ako banková rezerva spoločne s americkým dolárom a eurom. V japončine je názov meny vyslovovaný ako „en“, ale v slovenčine, a ďalších „západných“ jazykoch, je používaný názov „jen“ (vďaka starému a nepresnému prepisu japončiny do angličtiny). Kód jenu podľa ISO 4217 je JPY. V latinke sa používa symbol ¥. V japončine sa zapisuje pomocou kandži 円 a znamená „okrúhly/oblý objekt“.

História 
Jen bol uvedený do obehu počas reforiem Meidži v roku 1872 podľa vzoru európskych mien a nahradil tak zložitý monetárny systém obdobia Edo. V roku 1871 bol prijatý Zákon o novej mene, ktorý mimo iného definoval jen ako 0,8667 trójskej unce (26,956 g) striebra, čo je asi 6,50 USD. Zákon taktiež zaviedol v Japonsku zlatý štandard.

Jen stratil väčšinu svojej hodnoty počas a po 2. svetovej vojny. Po období nestability bol jen od 25. apríla 1949 pevne zviazaný s americkým dolárom v pomere 1 USD = 360 ¥. To trvalo až do roku 1971, keď sa zrútila brettonwoodská menová sústava. Odvtedy hodnotu jenu určuje trh. Na konci roku 2005 bol kurz jenu asi 115 ¥ za 1 USD.

Momentálne je kurz jenu 130,01 ¥ za 1 € (99,25 ¥ za 1 USD).

Denominácia 
V obehu sú mince hodnôt 1, 5, 10, 50, 100 a 500 jenov. Mince hodnôt 5 a 50 jenov majú v prostriedku okrúhly otvor.

Bankovky majú hodnoty 1 000, 2 000 (rarita, jedno pamätné vydanie), 5 000 a 10 000.

Fotogaléria

Iné projekty

Externé odkazy 
 FAQ o japonskej mene 
 Galéria japonských bankoviek 

Meny v Ázii
Ekonomika v Japonsku
Saharská arabská demokratická republika

Saharská arabská demokratická republika (skrátene často Západná Sahara alebo SADR zo Sahrawi Arab Democratic Republic) je štát, ktorý vyhlásil Front Polisario vo februári 1976 na území dovtedajšej španielskej provincie Španielska Sahara. 

Hnutie Polisario tak reagovalo na marocko-mauritánsku okupáciu územia. Tá začala po podpise madridskej zmluvy 14. novembra 1975 medzi Španielskom, Marokom a Mauritániou. Španielsko sa v nej vzdalo správy nad územím a v rozpore s medzinárodným právom poverilo Mauritániu a Maroko dočasnou správou počas sťahovania španielskych jednotiek z územia. Potom malo dôjsť k usporiadaniu referenda o budúcnosti územia v súlade s právom na sebaurčenie a dekolonizáciu. Maroko a Mauritánia ale vnímali túto správu ako povolenie k okupácii územia a referendum nehodlali pripustiť. Marocký kráľ Hassan II. následne 16. novembra 1975 vyhlásil takzvaný Zelený pochod. Tvorilo ho asi 350-tisíc marockých roľníkov sprevádzaných marockou armádou. Polisario kládlo marockým a mauritánskym jednotkám odpor a 27. februára 1976 vyhlásilo Saharskú arabskú demokratickú republiku. V ozbrojenom konflikte Polisaria s Marokom a Mauritániou (v roku 1979 uzavrela s Polisariom mier) zahynulo asi 15- až 20-tisíc ľudí.

Od prímeria v roku 1991 je územie SADR de facto obmedzené na juhovýchodné pohraničie celkového územia bývalej Španielskej Sahary (asi 20% územia), ostatné územie bývalej Španielskej Sahary reálne patrí Maroku. SADR územie neobsadené Marokom nazýva Slobodné pásmo. Maroko Západnú Saharu zvykne označovať ako Južné provincie. Na území sa nachádza misia OSN MINURSO.

Pozri aj 
 Západná Sahara (územie)

 
Členovia AÚ
Štáty v Afrike
Odvodnenie (choroba)

Odvodnenie organizmu alebo dehydr(at)ácia organizmu alebo exsikóza je proces alebo stav zníženia množstva vody v organizme. Môže sa tak stať jej nedostatočným prívodom alebo vysokými stratami (potenie, zvracanie, hnačka). Následkom je porušenie vnútornej rovnováhy organizmu, ktoré môže viesť až k smrti.

Rozdelenie

 hypertonická (hyperosmolárna) dehydratácia – organizmus má väčší nedostatok vody ako sodíka. Niekedy sa označuje ako deplécia čistej vody. Tento stav sa dá liečiť náhradou vody; komplikáciou môže byť strata pocitu smädu. Najlepšie je používať džúsy, čaje, minerálky. Ak pacient nie je schopný prijímať tekutiny, podávajú sa infúzne roztoky a 5 % glukóza.
 izotonická (izoosmolárna) dehydratácia - nedostatok vody a sodíka v rovnakom pomere. Príčinami sú veľké krvácanie, strata tráviacim traktom, obličkami, strata pri popáleninách. Je znížený objem mimobunkovej tekutiny, teda aj cirkulujúcej krvi, ktorý sa klinicky prejaví ako hypovolemický syndróm. Liečbou je náhrada chýbajúceho množstva izotonickej tekutiny ústami alebo infúziami.
 hypotonická (hypoosmolárna) dehydratácia - väčšie straty sodíka ako vody. Aj pri tomto type je znížený objem mimobunkovej tekutiny a nahradzuje sa tekutinami buď per os alebo infúznymi roztokmi s vyšším obsahom sodíka. 

Interné lekárstvo
Amazonka

Amazonka môže byť:
 rieka v južnej Amerike, pozri Amazonka (rieka)
 bojovná žena alebo mužatka vôbec
 príslušníčka vojenského ženského oddielu Dahomejskej ríše v dnešnom Benine, pozri Dahomejská amazonka
 v odievaní: bývalý jazdecký úbor pre dámy, pozri Amazonka (oblečenie)
 v šachu: kombinovaná figúra s pohyblivosťou dámy a jazdca
 v hudbe: album ukrajinskej speváčky Ruslany, pozri Amazonka (album)
 film Philippa de Brocu z roku 2000, pozri Amazonka (film z roku 2000)

Amazonky môže byť aj:
 príslušníčka starogréckeho mytologického národa bojovných žien pod Kaukazom alebo v dnešnom Kryme, pozri Amazonky (mytológia)
 dosková hra, pozri Amazonky (hra)

Pozri aj 
 amazonský komplex (psychológia)
Biłgoraj

Biłgoraj je poľské mesto v Lubelskom vojvodstve. Má 27 244 obyvateľov (1.1.2005).

Iné projekty

Externé odkazy  
 http://www.bilgoraj.pl

Mestá v Lubelskom vojvodstve
Powiat biłgorajski